Traditional & Folk Songs with lyrics & midi music www.traditionalmusic.co.uk 
Queen of Elfan's Nourice 
Queen of Elfan's Nourice 
I heard a cow low and a bonnie cow low An' a cow low down in yon glen Lang, lang will my young son greet Or his mither bid him come ben 
I heard a cow low, a bonnie cow low An' a cow low down in yon fald Lang, lang will my young son greet Or his mither take him frae cauld. 
Waken, Queen of Elfan, An' hear your Nourice moan. O moan ye for your meat, Or moan ye for your fee Or moan ye for the ither bounties That ladies are wont to gie. I moan na for my meat, Nor yet for my fee, But I moan for Christened land, It's there I fain would be. 
O nurse my bairn, Nourice, she says, Till he stan' at your knee, An' ye's win hame to Christen land, Whar fain it's ye wad be. 
O keep my bairn, Nourice, Till he gang by the hauld, An' ye's win hame to your young son Ye left in four nights auld. 
O Nourice, lay your head Upo' my knee; See ye na that narrow road Up by yon tree? 
That's the road the righteous goes, And that's the road to heaven. An' see ye na that braid road Down by yon sunny fell ? Yon's the road the wicked gae, 
An' that's the road to hell. 
Child #40 Printed in Bronson SOF